CIMBT ตั้ง “สุธีร์ โล้วโสภณกุล” นั่งรักษาการ MD พ่วง CEO มีผล 15 ก.ย.63
CIMBT ตั้ง "สุธีร์ โล้วโสภณกุล" นั่งรักษาการ MD พ่วง CEO มีผล 15 ก.ย.63
25 มิ.ย. 2563

ธนาคารซีไอเอ็มบี ไทย จำกัด (มหาชน) หรือ CIMBT แจ้งว่า ตามที่การประชุมพิเศษครั้งที่ 1/2563 เมื่อวันที่ 18 มิถุนายน 2563 ได้มีมติอนุมัติแต่งตั้งผู้บริหารระดับสูงของธนาคารให้ดำรงตำแหน่ง รักษาการกรรมการผู้จัดการใหญ่ และประธานเจ้าหน้าที่บริหาร แทนนายอดิศร เสริมชัยวงศ์ กรรมการและกรรมการผู้จัดการใหญ่และประธานเจ้าหน้าที่บริหาร ซึ่งได้แจ้งการลาออก มีผลวันที่ 15 กันยายน 2563
โดยบัดนี้ ธนาคารแห่งประเทศไทย (ธปท.) ได้อนุมัติการแต่งตั้ง นายสุธีร์ โล้วโสภณกุล ผู้บริหารสูงสุดร่วมธุรกิจขนาดใหญ่ และผู้บริหารสูงสุดธุรกิจบริหารเงิน ให้ดำรงตำแหน่งรักษาการกรรมการผู้จัดการใหญ่และประธานเจ้าหน้าที่บริหาร (ไม่รวมตำแหน่งกรรมการ) ตามที่ธนาคารยื่นเรื่องขอ โดยให้นายสุธีร์ ปฏิบัติหน้าที่ภายหลังนายอดิศร พ้นจากตำแหน่งกรรมการผู้จัดการใหญ่และประธานเจ้าหน้าที่บริหาร